19/04/2013 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Servizos Sociais
Bases reguladoras do Plan de financiamento dos servizos sociais comunitarios básicos para o exercicio 2013

ANUNCIO BASES REGULADORAS DO PLAN DE FINANCIAMENTO DOS SERVIZOS SOCIAIS COMUNITARIOS BÁSICOS PARA O EXERCICIO 2013 DEPUTACIÓN PROVINCIAL DA CORUÑA 1. DENOMINACIÓN E APLICACIÓN ORZAMENTARIA. O presente plan denominado ”PLAN DE FINANCIAMENTO DOS SERVIZOS SOCIAIS COMUNITARIOS BÁSICOS PARA O EXERCICIO 2013” elabórase ao amparo do Decreto 99/2012, do 16 de marzo, que regula os servizos sociais comunitarios e o seu financiamento, e que no seu art 31, establece que as Deputacións proporcionaranlles asistencia económica, técnica e xurídica aos concellos con menos de 20.000 habitantes, na execución das súas competencias en materia de servizos comunitarios básicos. Mantense así unha liña de continuidade co Plan de convenios de servizos sociais comunitarios que a Deputación Provincial da Coruña ven executando desde o ano 1994, e que no exercicio 2012, incrementou o importe total, coa finalidade de asumir as contías que os concellos viñan percibindo da Xunta de Galicia, para ditos servizos comunitarios básicos, no Plan concertado de servizos sociais, e que se pretende manter coa presente convocatoria. O plan financiarase no 2013, coas achegas previstas de 4.047.798,34 €, na partida 0701/232A/462.01 dos orzamentos desta Deputación.2. FINALIDADE E OBXECTO. É finalidade desta Deputación Provincial da Coruña, a través do presente plan, apoiar as entidades locais da provincia que presten por sí ou asociadas, os servizos sociais comunitarios básicos, en virtude das competencias atribuídas polo artigo 36 da Lei 7/1985, do 2 de abril, reguladora das bases do réxime local, que establece a competencia propia das deputacións provinciais para a asistencia e a cooperación xurídica, económica e técnica aos concellos, especialmente aos de menor capacidade económica e de xestión, polos artigos 109.1. b) da Lei 5/1997, do 22 de xullo, de administración local de Galicia, 63 da Lei 13/2008, do 3 de decembro, de servizos sociais de Galicia e 31 do citado Decreto 99/2012, do 16 de marzo, polo que se regulan os servizos sociais comunitarios e o seu financiamento. En consecuencia, ó abeiro dos preceptos citados, neste momento de crise económica o obxecto do plan é a asistencia económica as entidades locais na execución das súas competencias en materia de servizos sociais comunitarios básicos.3. DESTINATARIOS. En concreto, e tendo en conta especificamente o disposto no artigo 31.3 do citado Decreto 99/2012 do 16 marzo, este plan vai dirixido ao financiamento dos servizos sociais municipais, polo que son destinatarios das achegas as entidades locais con menos de 20.000 habitantes. Para estes efectos, inclúense tamén as mancomunidades intermunicipais e/ou agrupacións de municipios con menos de 20.000 habitantes, xa que constitúen entidades instrumentais dos concellos que exercen as competencias delegadas por aqueles.4. PROGRAMAS A FINANCIAR E CONTÍAS. Para a cuantificación das achegas, establécense módulos, os cales van referidos ao cofinanciamento dos gastos polos conceptos de salarios e Seguridade Social do persoal con perfís profesionais diferentes e complementarios ó do/a profesional de referencia, (que se regula no artigo 37 do Decreto: persoal auxiliar administrativo, persoal técnico de grado medio e persoal técnico de grado superior) como do persoal auxiliar do servizo de axuda no fogar, o SAF básico, todo el, adscrito directamente aos servizos sociais comunitarios básicos dos 83 concellos con menos de 20.000 habitantes, comprendendo os supostos nos que sexan prestados por xestión directa ou, si é o caso, por xestión indirecta mediante contrato ou encomenda da xestión MÓDULOS DE FINANCIAMENTO: contías máximas para a prestación dos servizos dende o 1 de xaneiro ata o 31 de decembro de 2013. En virtude desta actuación, a Deputación Provincial subvencionará os gastos dos profesionais dos servizos sociais comunitarios básicos distintos do perfil profesional do traballador social conforme aos módulos seguintes no que se encadra o persoal correspondente: módulos do persoal administrativo, persoal técnico de grado medio, persoal técnico de grado superior e do persoal so servizo de axuda a domicilio básico. MÓDULOS DO PERSOAL AUXILIAR ADMINISTRATIVO IA.–Módulo inicial Deputación: 13.915,53 € IB.–Media xornada procedente do Plan Concertado: 6.014,29 € IC.–Xornada completa procedente do Plan Concertado: 12.028,57 € ID.–Módulo inicial Deputación + media xornada procedente do Plan Concertado: 19.929,82 € IE.–Módulo inicial Deputación + xornada completa procedente do Plan Concertado: 25.944,1 € MÓDULOS DO PERSOAL TÉCNICO DE GRADO MEDIO IIA.–Módulo inicial Deputación: 6.422,55 € IIB.–Media xornada procedente do Plan Concertado: 7.506,3 € IIC.–Xornada Completa procedente do Plan Concertado: 15.012,59 € IID.–Módulo inicial Deputación + media xornada procedente do Plan Concertado: 13.928,85 € IIE.–Módulo Inicial Deputación + xornada completa procedente do Plan Concertado: 21.435,14 € MÓDULOS DO PERSOAL TÉCNICO DE GRADO SUPERIOR IIIA.–Módulo inicial Deputación: 6.422,55 € IIIB.–Media xornada procedente do Plan Concertado: 9.030,87 € IIIC.–Xornada Completa procedente do Plan Concertado: 18.061,74 € IIID.–Módulo inicial Deputación + media xornada procedente do Plan Concertado: 15.453,42 € IIIE.–Módulo inicial Deputación + xornada completa procedente do Plan Concertado: 24.484,29 € MÓDULO IV: PERSOAL AUXILIAR DO SERVIZO DE AXUDA NO FOGAR BÁSICO AUXILIARES DE AXUDA NO FOGAR BÁSICO Módulo IV: 17.643,83 € Para estes efectos, considérase SAF básico aquel cuxas persoas usuarias non teñan recoñecido o estatuto de persoas dependentes e accedan ó servizo en réxime de libre concorrencia.5. FINANCIAMENTO DOS MÓDULOS E DETERMINACIÓN DO IMPORTE DE ACHEGA PROVINCIAL O cadro das achegas distribuídas por entidades beneficiarias, módulo e contía máxima figura como ANEXO 1 deste programa. O importe da transferencia a entidade local determinarase tendo en conta o seguinte: 1) As entidades locais só poderán solicitar ata as contías máximas dos módulos para os conceptos que xa foron financiados no Plan de convenios de servizos sociais comunitarios básicos no exercicio 2012 nas mesmas condicións ( xornada, número de profesionais, etc.) No caso de redución de xornada, se aplicará a minoración da contía que corresponda.2) No caso das entidades que no ano 2012 percibiron o módulo IIA (traballador/a social e/ou persoal auxiliar administrativo), poderán solicitar o total da contía do módulo para o financiamento do persoal auxiliar administrativo (xa que non se financia o perfil profesional do/a do traballador/a social consonte á normativa vixente). 3) A percepción destas axudas é incompatible con calquera outra axuda económica da Deputación para os mesmos conceptos.4) No caso de que a suma doutros ingresos previstos para o financiamento dun módulo xunto coa achega provincial supere o importe do gasto previsto para o mesmo módulo, minorarase a achega provincial no importe necesario para corrixir o exceso de financiamento.5) Nos supostos en que os servizos sexan prestados por mancomunidades ou agrupacións con menos de 20.000 habitantes, a contía da achega provincial será o resultado de sumar as cantidades correspondentes dos distintos concellos que a integran.6. DOCUMENTACIÓN, FORMA E PRAZOS DA SOLICITUDE DE ADHESIÓN.6.1. Documentación específica a achegar polas entidades locais. As entidades locais interesadas en participar no Plan provincial deberán comunicar a súa vontade de adhesión ao mesmo achegando a seguinte documentación e manifestando expresamente a asunción das obrigas e compromisos previstos no Plan mediante a sinatura dixital do seu representante legal na solicitude: • Anexo 2. Modelo de Certificación de Adhesión: Certificación da aprobación da adhesión polo órgano competente municipal, asinado dixitalmente polo Secretario da entidade local. • Anexo 3. Proxecto descritivo xeral dos servizos sociais comunitarios básicos obxecto do Plan, asinado dixitalmente polo Secretario da entidade local.6.2. Forma e prazos de presentación de solicitude. Co fin de incentivar a utilización de medios electrónicos e no marco dos principios da Lei 11/2007, do 22 de xuño, de acceso electrónico dos cidadáns aos servizos públicos, as solicitudes de adhesión presentaranse de xeito telemático, a través da páxina web da Deputación Provincial da Coruña, www.dicoruna.es. A presentación telemática producirá plenos efectos xurídicos, sempre que a solicitude sexa enviada dentro do prazo establecido. Para presentar a solicitude de xeito telemático é imprescindible que a Secretaría e o representante legal da entidade dispoñan de sinatura electrónica O prazo de presentación de solicitudes neste exercicio iniciarase o 23 de abril de 2013 e rematará as 14:30 horas do día 13 de maio de 2013. A entidade solicitante consinte, ao adherirse a este Plan, que os datos deste expediente queden incorporados ao ficheiros informáticos da Deputación da Coruña. Os datos persoais recollidos serán incorporados e tratados en ficheiros cuxa finalidade é conter os datos das persoas que participan nos programas financiados pola Deputación, inscritos na Axencia Española de Protección de Datos e poderán ser incluídos na páxina web. O órgano responsable do ficheiro é a Deputación Provincial da Coruña e o enderezo onde o interesado poderá exercer os dereitos de acceso, rectificación, cancelación e oposición diante do mesmo é a Avda. Alférez Provisional, núm.2, 15006 A Coruña, todo o cal se informa en cumprimento do disposto no artigo 5 da Lei orgánica 15/119, do 13 de decembro, de protección de datos de carácter persoal e a súa normativa de desenvolvemento. A Deputación Provincial concederá un prazo de ata 10 días hábiles para a corrección de deficiencias nas solicitudes de adhesión. Mediante resolución da Presidencia declararase o desestimento na súa petición de adhesión daquelas entidades locais cuxa solicitude non se axuste ao establecido nas bases ou nos modelos de anexos e non teña subsanado as deficiencias no prazo devandito. A adhesión das entidades locais beneficiarias constitúe un requisito de efectividade do programa, polo que as entidades locais que non se adhiran no prazo sinalado no parágrafo anterior entenderase que renuncian a participar no programa.6 BIS. APROBACIÓN DO PLAN. O Plan será remitido para o seu coñecemento ao órgano superior da Xunta de Galiza competente en materia de servizos sociais e da Comisión Galega de Cooperación Local, de acordo cos artigos 112 e concordantes da Lei 5/1997, do 22 de xullo, da administración local de Galiza e o artigo 31.4 do Decreto 99/2012, do 16 de marzo, polo que se regulan os servizos sociais comunitarios e o seu financiamento. Á vista das solicitudes presentadas polas entidades locais, o Presidente da Deputación prestará aprobación ao Plan onde se incluirán os programas solicitados que estean correctos e completos.7. COMPROMISOS. • A entidade local comprométese a realizar as actuacións necesarias para desenvolver o obxectivo do Plan e a completar coa súa achega económica os módulos obxecto de financiamento. • A entidade comprométese a publicitar a achega provincial e a facer constar sempre o financiamento da Deputación Provincial da Coruña en todas as comunicacións polas que se dea a coñecer a realización das actividades, ben sexa por medios escritos, radiofónicos, audiovisuais ou internet. Coa memoria e conta xustificativa, a entidade beneficiaria achegará documentos que acrediten o cumprimento desta obriga.8. TRAMITACIÓN DAS ACHEGAS, O SEU PAGAMENTO E XUSTIFICACIÓN. As achegas previstas neste Plan faranse efectivas logo da súa aprobación mediante resolución da Presidencia. Procederase ao pagamento anticipado do 50% da achega provincial logo de comprobar que non ten ningún anticipo pendente de xustificar do plan para o financiamento dos servizos comunitarios básicos de anos anteriores e que cumpre coas obrigas tributarias coa AEAT, coa Deputación Provincial da Coruña, e coa Seguridade Social. A acreditación do cumprimento das ditas obrigas poderá realizarse mediante a presentación dos correspondentes certificados ou ben autorizando á Deputación para que obteña telematicamente os correspondentes certificados indicándoo no documento de adhesión (ANEXO 2). O cumprimento das obrigas tributarias coa Deputación provincial comprobarao esta de oficio. A Deputación librará o 50% restante tras a xustificación da completa execución do programa, integrada pola seguinte documentación: 1. Certificación da Secretaría/Intervención na que conste a seguinte información: a) O persoal que constara adscrito aos servizos sociais comunitarios da entidade local obxecto da transferencia especificando a súa categoría profesional, tipo de xornada, o seu nome, apelidos e cif, salvo no caso do módulo IV no que se fará constar soamente o número de traballadores/as. b) Os pagamentos efectuados durante o ano 2013 a este persoal polas retribucións brutas e seguros sociais con cargo á entidade local ou, no seu caso, o total pagado (desglosando o imposto do valor engadido) ao contratista que presta estes servizos. No caso de que o servizo sexa xestionado indirectamente mediante algunha das formas previstas na lexislación de contratos do sector público, só serán imputables os gastos polos mesmos conceptos (retribucións brutas e Seguridade Social a cargo da empresa). Respecto ao importe dos pagos xustificados: 1. Deberá acadar en cada módulo o da achega da Deputación Provincial da Coruña.2. Cando o importe dos pagos xustificados non alcance o importe determinado na base 4 para o dito módulo, e sempre que se respectara a xornada establecida a achega provincial reducirase ata o importe dos pagos xustificados.3. No caso de redución na xornada do persoal, sen que fora autorizada previamente a variación do módulo, a achega da Deputación será proporcional á contía prevista para a dita xornada no Plan. c) Ingresos recibidos doutras administracións públicas, entes privados e/ou usuarios/as para o financiamento dos mesmos conceptos (retribucións e seguros sociais do persoal dos módulos financiados ) no mesmo período. A achega da Deputación é compatible coa percepción doutros ingresos que a entidade beneficiaria obteña para a mesma finalidade, sempre que o seu importe, xuntamente co da achega provincial, non supere en ningún módulo o importe total do gasto efectivamente xustificado. Para que non concorra esta circunstancia, minorarase a achega provincial no importe necesario, podendo dar lugar a un expediente de reintegro. A certificación axustarase ó modelo do ANEXO 4.2. Memoria técnica xustificativa dos servizos sociais comunitarios básicos obxecto do Plan efectivamente prestados (ANEXOS 5A e 5B). Irá asinada polo persoal coordinador dos servizos sociais comunitarios da entidade local, ou no seu defecto polo persoal técnico responsable 3. Acreditación, mediante proba documental, do cumprimento do compromiso de publicidade da achega provincial ao que se refire a BASE 7.4. Certificación acreditativa do cumprimento de obrigas tributarias e coa Seguridade Social, no caso de non ter autorizado á Deputación da Coruña para a consulta telemática do dito cumprimento. O prazo de presentación da documentación xustificativa rematará o 28 de febreiro de 2014. Excepcionalmente poderase solicitar unha prórroga antes do remate do mes de xaneiro. Logo de ser valoradas favorablemente as causas excepcionais que motivan a dita solicitude pola Sección de servizos sociais e a Intervención, poderá concederse prorroga da xustificación ata, como máximo, o 31 de marzo de 2014. En ningún caso se concederá prórroga para un prazo vencido. Se non se achega a xustificación dentro de prazo (inicial ou prorrogado), requirirase a entidade beneficiaria para a súa presentación no prazo improrrogable de 15 días. A falta de xustificación neste prazo excepcional levará aparellada a perda da achega provincial. A presentación da xustificación fóra de prazo, ou no prazo excepcional, non eximirá a entidade beneficiaria das sancións que correspondan coa gradación indicada na base 10 deste Plan. Á vista da documentación xustificativa presentada e despois dos informes previos da Sección de servizos sociais e do Servizo de Fiscalización, o órgano competente valorará o cumprimento das actividades subvencionadas e se a documentación é correcta, procederase á aprobación da xustificación e ao pago do importe restante da achega provincial. No momento en que se efectúen os pagamentos, a entidade local deberá estar ao corrente das súas obrigas tributarias e coa Seguridade Social, así como coa Deputación Provincial da Coruña. No caso de que a contía xustificada sexa inferior ao importe a xustiricar, reducirase a achega provincial total do 2013 no9 importe proporcional correspondente e a súa diferencia co anticipado pagarase á entidade local no segundo trimestre do ano 2014. A entidade local aceptará, conforma ao indicado no documento de adhesión (ANEXO 2), un posible reintegro mediante compensación co primeiro pago do anticipo da achega provincial que resulte da xestión deste Plan no exercicio 2013, para o caso de que os importes xustificados dos gastos realizados foran inferiores ás cantidades anticipadas. Si non fora posible por falta de continuidade do Plan, a cancelación do importe pendente terá lugar antes do remate do segundo trimestre do ano 2014 e poderá ser deducido de calquier importe a prol do deudor.9. VIXENCIA. A presente convocatoria terá vixencia para as actividades realizadas do 1 de xaneiro de 2013 ao 31 de decembro de 2013. As sucesivas convocatorias anuais estarán condicionadas a existencia de crédito adecuado e suficiente.10. RÉXIME XURÍDICO, RESPONSABILIDADE E RÉXIME SANCIONADOR DAS ACHEGAS ECONÓMICA PREVISTAS NESTE PLAN. Este Plan rexeranse polo establecido nestas bases, sendo as normas da Lei 38/2003, xeral de subvencións de aplicación supletoria, así como as Bases de execución dos orzamentos da Deputación da Coruña para o ano 2013 As entidades beneficiarias das achegas quedarán sometidas ao establecido no Código penal (Lei orgánica 10/1995, do 23 de novembro), e as responsabilidades e réxime sancionador establecido na Lei 38/2003, xeral de subvencións, coas especificacións indicadas na súa disposición adicional décimo cuarta. En canto á aplicación das sancións, se a demora no cumprimento do prazo de xustificación non excede dun mes, a sanción establecida na lei imporase no seu grao mínimo e será do 10% do importe da subvención outorgada, co límite de 75 €. Se excedese dun mes e non chega a tres, a sanción imporase no seu grao medio e será do 20% do importe da subvención outorgada, co límite de 400 €. E se a extemporaneidade da xustificación excedese de tres meses, a sanción imporase no seu grao máximo, que suporá o 30% do importe da subvención, sen que poida superar o importe total de 900 €. O incumprimento reiterado pola mesma entidade beneficiaria en distintas convocatorias dos prazos de xustificación, implicará que se apliquen as sancións antes expostas, elevando nun grao a que proceda. Poderá ser aplicada a compensación para o cobro da sanción, de non presentar alegacións a entidade beneficiaria respecto da aplicación da sanción proposta.11. OBRIGAS DE INFORMACIÓN DAS ENTIDADES LOCAIS ADHERIDAS. As entidades locais adheridas a este Plan estarán obrigadas a facilitarlles ós servizos da Deputación Provincial toda a información relativa ó funcionamento dos servizos sociais municipais que se lles demande nun prazo de 15 días. A negativa a facilitar esta información, ou a demora inxustificada no seu envío, dará lugar á exclusión da entidade local deste Plan, coa conseguinte perda do dereito a cobro ou ao inicio do oportuno expediente de reintegro, segundo proceda, das achegas percibidas ou concedidas ó seu abeiro, a cal será obxecto de declaración pola Presidencia da Deputación, trala tramitación do oportuno expediente contraditorio con audiencia da entidade interesada.12. INTERPRETACIÓN. A interpretación e a resolución das dúbidas que puidesen xurdir serán resoltas polo Presidente da Deputación, previo informe da Secretaría e da Intervención. Para o non disposto expresamente nas presentes bases, aplicarase supletoriamente o establecido na Lei 38/2003, do 17 de novembro, xeral de subvencións. A Coruña, 16 de abril de 2013. O presidente O secretario D. Diego Calvo Pouso D. José Luis Almau Supervía RELACIÓN DE MÓDULOS POR CONCELLOS ANEXO 2: DOCUMENTO DE ADHESIÓN PLAN DE FINANCIAMENTO DOS SERVIZOS SOCIAIS COMUNITARIOS BÁSICOS PARA O EXERCICIO 2013 D./Dna. Secretario/a do/a Concello ou entidade local C E R T I F I C A: Que o Pleno municipal (ou órgano correspondente) deste Concello ou entidade local na sesión realizada o día, adoptou o seguinte acordo: 1.–Que coñece e acepta as bases da convocatoria, e os compromisos que nela se inclúen.2.–Adherirse ao Plan de servizos sociais comunitarios básicos da Deputación da Coruña para o 2013, de acordo coas contías xerais previstas no ANEXO 1 do plan e co financiamento que se indica no proxecto de servizos sociais comunitarios básicos (anexo 3) que se achega coa solicitude.3.–Aceptar o compromiso de realizar as actuacións necesarias para desenvolver o obxectivo do Plan e a completar coa súa achega económica os módulos obxecto de financiamento.4.–Aceptar o compromiso de publicitar a achega provincial e a facer constar sempre o financiamento da Deputación Provincial da Coruña en todas as comunicacións polas que se dea a coñecer a realización das actividades, ben sexa por medios escritos, radiofónicos, audiovisuais ou internet.5.–A entidade acepta a regularización financeira para compensar as achegas cos remanentes de exercicios anteriores.6.–Facultar expresamente ao alcalde/sa ou representante da entidade local para todo o relacionado coa tramitación e xestión do presente acordo e o correspondente expediente. E para que así conste, expido a presente certificación de orde e co visto e prace do representante legal da entidade, en o día de de 2013. * Para que este documento teña validez deberá ser asinado electronicamente polo/a secretario/a da entidade. ANEXO 4. XUSTIFICACIÓN PLAN DE FINANCIAMENTO DOS SERVIZOS SOCIAIS COMUNITARIOS BÁSICOS PARA O EXERCICIO 2013 DON/DONA (nome e apelidos do/a secretario/a) SECRETARIO/A DO CONCELLO DE (nome de Concello) Co obxecto de xustificar a achega da Deputación da Coruña contemplada no Plan de servizos sociais comunitarios municipais (2013) ao que adheriu esta corporación, CERTIFICA Que as cantidades aboadas en concepto de retribucións brutas e seguros sociais a cargo do concello polos servizos prestados durante o ano 2013 do persoal directamente adscrito aos servizos sociais municipais comunitarios básicos, obxecto do plan, e os ingresos obtidos para o financiamento dos mesmos conceptos son os seguintes: (2) Funcionario/a de carreira, funcionario/a interino/a ou persoal laboral fixo, indefinido e temporal., servizo subcontratado, etc. (3) Tipo de xornada: media xornada (MX) ou xornada completa (XC) Lugar e data O/a secretario/a Visto e prace do/a alcalde/esa (Nome do alcalde/alcaldesa) ANEXO 5-A MEMORIA TÉCNICA XUSTIFICATIVA DOS SERVIZOS SOCIAIS COMUNITARIOS OBXECTO DO PLAN (Deben cubrir un anexo por cada módulo) MEMORIA DO PERSOAL CONCELLO: MÓDULO FINANCIADO: 1. Carácterísticas do posto de traballo, categoría, xornada, funcións, nome e apelidos, etc.2. Descrición das tarefas desenvolvidas: 3. Incidencias e observacións: LUGAR E DATA: NOME DO TÉCNICO/A RESPONSABLE DO PROGRAMA: Sinatura do/a técnico/a do programa ANEXO 5-B MEMORIA TÉCNICA XUSTIFICATIVA DOS SERVIZOS SOCIAIS COMUNITARIOS OBXECTO DO PLAN MEMORIA DOS PROGRAMAS NOS QUE PARTICIPE O PERSOAL FINANCIADO (Deben cubrir un anexo por cada un dos programas nos que participe) CONCELLO: 1. DENOMINACIÓN DO PROGRAMA: 2. BREVE DESCRICIÓN DO PROGRAMA: 3. PROXECTO: 3.1. Obxectivos acadados: definición, indicadores etc.3.2. Actividades desenvolvidas 3.3. Recursos humanos e materiais 3.4. Persoas usuarias 3.5. Temporalización 3.6. Incidencias e observacións 3.7. Propostas de mellora LUGAR E DATA: NOME DO TÉCNICO/A RESPONSABLE DO PROGRAMA: Sinatura do/a técnico/a do programa